CELEX: 62007TJ0492
Language: bg
Date: 2009-04-24
Title: Решение на Първоинстанционния съд (състав по жалбите) от 24 април 2009 г. # Carlos Sanchez Ferriz и други срещу Комисия на Европейските общности. # Обжалване - Публична служба - Длъжностни лица - Повишаване - Процедура по повишаване за 2005 г. - Невписване в списъка на повишените длъжностни лица - Коефициенти за еквивалентност - Членове 6 и 10 от Приложение XIII към Правилника - Интерес за изтъкване на правно основание. # Дело T-492/07 P.

РЕШЕНИЕ НА ПЪРВОИНСТАНЦИОННИЯ СЪД (състав по жалбите)
      24 април 2009 година
      Дело T-492/07
      Carlos Sanchez Ferriz и др.
      срещу
      Комисия на Европейските общности
      „Обжалване — Публична служба — Длъжностни лица — Повишаване — Процедура по повишаване за 2005 г. — Невключване в списъка на повишените длъжностни лица — Коефициенти за еквивалентност — Членове 6 и 10 от приложение XIII към Правилника — Интерес за изтъкване на правно основание“
      Предмет: Жалба, подадена срещу Определение на Съда на публичната служба на Европейския съюз (втори състав) от 17 октомври 2007 г. по
         дело Sanchez Ferriz и др./Комисия (F‑115/06, все още непубликувано в Сборника), с която се иска отмяната на това определение
      
      Решение: Отхвърля жалбата. Г‑н Carlos Sanchez Ferriz и девет други длъжностни лица на Комисията, чиито имена са посочени в приложение
         към решението, понасят направените от тях съдебни разноски, както и тези, направени от Комисията в рамките на настоящото производство.
      
      Резюме
      1.      Длъжностни лица —Жалба — Правен интерес — Жалба срещу отказ за повишаване
      (членове 90 и 91 от Правилника за длъжностните лица)
      2.      Длъжностни лица — Жалба — Увреждащ акт — Понятие — Решение за изготвяне на списъка на повишените длъжностни лица — Решения,
            съдържащи мълчалив отказ за повишаване на други длъжностни лица освен жалбоподателя — Изключване
      (членове 90 и 91 от Правилника за длъжностните лица)
      1.      За да установи своя интерес от отмяната на мълчалив отказ да бъде повишен в рамките на спорната процедура по повишаване с
         мотив, че не е бил спазен процентът за повишаване, който се твърди, че е приложим в съответната степен, длъжностното лице
         следва да докаже, че с оглед на личното му положение, и в частност на общия брой точки за повишаване, които е събрал, не е
         изключено, че той е можел да достигне прага за повишаване, ако горепосоченият процент за повишаване беше приложен.
      
      (вж. точка 34)
      Позоваване на: Първоинстанционен съд — 22 ноември 2006 г., Sanchez Ferriz/Комисия, T‑436/04, Recueil FP, стр. I‑A‑2‑277 и
         II‑A‑2‑1439, точки 33—37 и 39; 26 април 2007 г., Tebaldi и др./Комисия, T‑415/04, все още непубликувано в Сборника, точки
         29—32
      
      2.      Макар и да е вярно, че решението на органа по назначаването, съдържащо списък на повишените длъжностни лица в рамките на процедура
         по повишаване, не загубва своите последици в края на тази процедура, доколкото при последващи процедури по повишаване длъжностно
         лице може да бъде в конкуренция с известен брой длъжностни лица, които евентуално са щели да бъдат вече повишени в рамките
         на посочената процедура, ако органът по назначаването беше приложил по-висок процент за повишаване, също така е вярно, че
         решенията, съдържащи мълчалив отказ за повишаване на тези други длъжностни лица в рамките на посочената процедура по повишаване,
         не могат да се считат за актове, увреждащи това длъжностно лице.
      
      (вж. точка 38)
      Позоваване на: Първоинстанционен съд — 19 октомври 2006 г., Buendía Sierra/Комисия, T‑311/04, Recueil, стр. II‑4137, точка
         349